Diari Oficial de la Generalitat Valenciana


Sumari del DOGV 8609, del 08-08-2019 (2019/8104)

ACORD de 2 d'agost de 2019, del Consell, de cessament i nomenament de membres del Consell d'Administració de l'Autoritat Portuària de València.
-----------------------------------------------------------------------------------------------------------------------------------------------

### Dades del document

Número de DOGV
:   8609

Data del DOGV
:   08-08-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/8104


Data del document
:   02-08-2019

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * València
    * instal·lació portuària

ACORD de 2 d'agost de 2019, del Consell, de cessament i nomenament de membres del Consell d'Administració de l'Autoritat Portuària de València. [2019/8104]  
L'article 30 del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, regula la composició del Consell d'Administració de les autoritats portuàries; i el Decret 167/2010, de 15 d'octubre, del Consell, concreta aqueixa composició per a les autoritats portuàries d'Alacant, Castelló i València. L'article 30.2 disposa que la designació i el cessament dels vocals dels consells d'administració de les autoritats portuàries haurà de fer-se necessàriament a proposta de les administracions públiques, i entitats i organismes representats en ell; i que serà acordada per l'òrgan competent de la comunitat autònoma.   
  
Respecte de l'Administració general de l'Estat, ha d'estar representada, a més del capità marítim, per tres vocals, dels quals un ha de ser advocat de l'Estat i un altre de l'organisme públic Ports de l'Estat.  
  
En l'àmbit de la Comunitat Valenciana aquesta competència correspon al Consell, per raó de l'article 17.b de la Llei 5/1983, de 30 de desembre, de la Generalitat, del Consell.  
L'Administració de l'Estat ha proposat la substitució de la seua representant en el Consell d'Administració de l'Autoritat Portuària de València, mitjançant la separació de Cristina Rodriguez-Solano Prieto, designada per Acord del Consell d'1 de març de 2019, i la consegüent designació de María Pilar Vázquez Millán, totes dues advocades de l'Estat.  
En conseqüència, a proposta del conseller de Política Territorial, Obres Públiques i Mobilitat, prèvia deliberació, el Consell en la reunió de 2 d'agost de 2019,  
  
  
ACORDA  
  
Primer  
Separar, com a vocal del Consell d'Administració de l'Autoritat Portuària de València, en representació de l'Administració general de l'Estat, Ctistina Rodriguez-Solano Prieto, amb efecte des del dia de la publicació d'aquest acord en el Diari Oficial de la Generalitat Valenciana.  
  
Segon  
Designar com a vocal del Consell d'Administració de l'Autoritat Portuària de València, en representació de l'Administració general de l'Estat, María Pilar Vazquez Millán, amb efecte des de l'endemà de la publicació d'aquest acord en el Diari Oficial de la Generalitat Valenciana.  
  
València, 2 d'agost de 2019  
  
La consellera secretària del Consell,  
MÓNICA OLTRA JARQUE